Na temelju čl. 27. Statuta Grada Zlatara („Službeni glasnik Krapinsko – zagorske županije“ 36A/13, 9/18, 9/20) i čl. 12. Odluke o socijalnoj skrbi na području Grada Zlatara (Službeni glasnik Krapinsko – zagorske županije 36A/13, 13/14, 17/17, 20/18), Gradsko vijeće Grada Zlatara na svojoj \_\_\_\_. sjednici održanoj dana \_\_\_\_\_\_\_\_\_\_ 2020. godine, donosi

**ODLUKU O IZMJENAMA I DOPUNAMA ODLUKE O UTVRĐIVANJU KRITERIJA ZA DODJELU STIPENDIJA UČENICIMA I STUDENTIMA**

Članak 1.

U Odluci o utvrđivanju kriterija za dodjelu stipendija učenicima i studentima („Službeni glasnik Krapinsko – zagorske županije“ 58/18) u članku 11. stavak 4. briše se.

Iza dosadašnjeg stavka 5. koji postaje stavak 4. dodaje se novi stavak 5. koji glasi:

„Radno sposobni članovi kućanstva, a koji su nezaposleni, dokazuju svoj status nezaposlene osobe potvrdom nadležne ispostave Hrvatskog zavoda za zapošljavanje ne starije od dana raspisivanja Javnog natječaja.“.

Članak 2.

U članku 14. iza stavka 6. dodaje se novi stavak 7. koji glasi:

„Postignuća na natjecanjima i nagrade boduju se za prethodnu školsku/akademsku godinu. Studentima diplomskih studija, koji su prethodno završili preddiplomski studij, ne dodjeljuju se bodovi za završene godine preddiplomskog obrazovanja.“.

Članak 3.

U članku 15. dodaje se novi stavak 2. koji glasi:

„Uz dokaz o ostalim članovima kućanstva koji se redovno školuju obavezno se dostavlja izjava o članovima zajedničkog kućanstva.“.

Dodaje se novi stavak 3. koji glasi:

„Samohrani roditelj je, prema propisima iz socijalne skrbi, roditelj koji nije u braku i ne živi u izvanbračnoj zajednici, a sam skrbi i uzdržava svoje dijete.

Članak 4.

U članku 18. stavku 2. točka 11. briše se.

Dosadašnje točke 12. i 13. postaju točke 11. i 12.

Članak 5.

Ova Odluka stupa na snagu osmog dana od dana objave u „Službenom glasniku Krapinsko – zagorske županije“.

KLASA:

URBROJ: 2211/01-01-20-\_\_\_

U Zlataru\_\_\_\_\_\_\_\_\_\_\_\_\_2020.

PREDSJEDNICA

Danijela Findak